Օլիմպիաքոս ԲՄՄ (ոտնագնդակ)

«Օլիմպիաքոս Բիրէայի Մարզասէրներու Միութիւն» եւ կամ հակիրճ «Օլիմպիաքոս Բիրէոս», (յուն․՝ Ολυμπιακός Σ.Φ.Π. (Ολυμπιακός Σύνδεσμος Φιλάθλων Πειραιώς) եւ կամ Ολυμπιακός Πειραιώς)․ մարզական յունական  միութիւն (ոտնագնդակի ակումբ), որուն կեդրոնն է Բիրէա։ Հիմնուած է  10 Մարտ 1925-ին եւ Յունաստանի մարզական մեծագոյն միութիւններէն է։ Օլիմպիաքոս Բիրէայի Մարզասէրներու Միութեան ոտնագնդակի բաժինը կը մրցի Super League 1 արհեստավարժ ախոյանութեան «Օլիմպիաքոս ԲԱԷ» (Ολυμπιακός Π.Α.Ε.) անունով․ այսինքն Ո․Ա․Ը․՝ Ոտնագնդակի Անանուն Ընկերութիւն)։

 Տեղեկութիւններ 
Կը սեպուի յունական ոտնագնդակի պատմութեան ամենայաջող խումբը․ Յունաստանի ախոյանութեան բաժանակակիր 48 անգամ (89 կազմակերպութիւններու ընթացքին), Յունաստանի 29 Բաժակներ (82 կազմակերպութիւններու ընթացքին) եւ 19 անգամ «տապլ» տիտղոսակիր (նոյն տարուան ընթացքին ե՛ւ ախոյան ե՛ւ բաժանակակիր)։ Նաեւ պատուաբեր ներկայութիւն ունի Եւրոպայի ախոյանութեան եւ Բաժակի մրցումներուն, ինչպէս նաեւ հիմնադիրներէն է «Եւրապական ոտնագնդակի ակումբներու Դաշնակցութեան»։ 

Օլիմպիաքոսին կեդրոնատեղին է Եորղոս Քարայիսքաքիս մարզադաշտը, 33 449 հոգիի կարողւթեամբ։

 Պատմական ակնարկ 

 Ստեղծում 
Օլիմպիաքոս կը հիմնուի 10 Մարտ 1925-ին, Բիրէա․ «Բիրայիքօ Սինդեսմոս» (հիմնուած ԺԹ․ դարավերջին) եւ «Բիրայիքի Էնոսի» (հիմնուած Ի․ դարասկիզբին) մարզա-մշակութային միութիւններուն համաձուլումով։ 

 Անունը 
մինի|Օլիմպիաքոսին հիմնադիրները, նկար՝ 1925
«Օլիմպիաքոս» անունին կնքահայրն է միութեան առաջին փոխ-նախագահը՝ Նոթիս Քամպերաս, իսկ  «Բիրէայի Մարզասէրներու Միութիւն» անունը կ՛աւելցնէ Միխալիս Մանուսքոս։ Անունը միաձայնութեամբ կ՛ընդունուի․ ներշնչուած է Հին Ողիմպիական Խաղերէն եւ կը համապատասխանէ միութեան ոգիին եւ բնութեան հետ։ Կը յատկանշէ ուժը, մարզական կորովը, բարքն եւ ազնիւ մրցակցութիւնը․ արժէքներ որոնք կը համընկնին հինն յունական ոգիին։ 

 Հիմնադիրներ 
մինի|Անդրիանոբուլոս եղբայրներուն յարձակողական հինգեակը․ ձախէն աջ՝ Եանիս, Տինոս, Եորղոս, Վասիլիս եւ Լէոնիդաս
մինի|Նոթիս Քամպերոս
ձախից|մինի|Կեդրոնին՝ Լէոնիդաս Անդրիանոբուլոս
մինի|Օլիմպիաքոսին դրոշմը  1960-1970
Օլիմպիաքոսին հիմնադիրները 33 հոգի են․ Անդրիանոբուլոս եղբայրները (Եանիս, Եորղոս, Տինոս եւ Վասիլիս)՝ որոնք նաեւ մաս կը կազմէին խումբին եւ իրենց տրուած է «Անդրիանոբուլի հնգեակ յարձակողականներ» անունը, Միխալիս Մանուսքոս, Նոթիս Քամպերոս, Գոսթաս Քլիդուհաքիս, ինչպէս նաեւ Տիմիթրիս Անդրոնիքոս, Նիքոս Անդրոնիքոս, Տիմիթրիս Ավդիս, Նիքոս Վլասիս, Սթեֆանոս Էմանուիլ, Նիքոս Զահարիաս, Թանասիս Քալիցիս, Նիքոս Քալուդիս, Տինոս Քալուդիս, Օթոն Քոքինոս, Թրիանտաֆիլոս Քրեմոս, Բանայոթիս Գոսթալաս, Բանայոթիս Լաղումիծիս, Անդրէաս Լուքաքիս, Սբիրոս Լուքաքիս, Եանիս Լուլուդաքիս, Վակելիլ Մակոբուլոս, Սթաւրոս Մարակուդաքիս, Ղրիղորիս Տուֆաս, Թէոդորոս Օրլոֆ, Ֆոթիս Բրոթոփալթիս, Եանիս Սիմիղդալիս, Նիքոս Սիմիղդալիս, Խրիսթոս Ծումերիքիոթիս, Վրասիդաս թրուբոսքիադիս եւ Սբիրոս Փսալիդաս։

 Կեդրոնատեղի 
ձախից|մինի|«Բոդիլաթոդրոմիօ»ն 1896-ին։ Հետագային կը կոչուի «Եորղոս Քարայիսքաքիս» մարզադաշտ եւ մինչեւ այսօր Օլիմպիաքոսին կեդրոնատեղին է
Օլիմպիաքոսին առաջին կեդրոնատեղին եղած է «Բոդիլաթոդրոմիօ»ն։ Հետագային կը կոչուի «Եորղոս Քարայիսքաքիս» մարզադաշտ եւ մինչեւ այսօր Օլիմպիաքոսին կեդրոնատեղին է։

 Ղուլանդրիսի ժամանակաշրջան (1972 - 1983) 
1972-ին Նիքոս Ղուլանդրիս կը ստանցնէ Օլիմպիաքոսին նախագահութիւնը եւ կարեւոր փոփոխութիւններ կը մէջբերէ խումբին։

 Ոսկեդարը (1996-2010) 
Օլիմպիաքոսին ոսկերդարը կը համարուին 1996 - 2010 տարիները՝ Սոգրաթիս Քոքալիսին նախագահութեան ընթացքին։ Խումբը կը զօրանայ քանի մը միջազգային համբաւի արժանացած մարզիկներով, ինչպէս օրինակ՝ Ճիովանի, Զախովիչ, Քարեպէ, Ռիվալտօ, եւայլն։

 1996 - 2003 
Խումբը կը ձեռքբերէ 7 շարունակական ախոյանութիւններ (1996-2003) եւ կը հասնի UEFA Champions League-ի եզրափակիչ մրցումներուն (1996-2003)։

 2004 - 2010 
Խումբը 4 շարունական ախոյանութիւններ կը շահի եւ UEFA Champions League-ի ախոյանութեան մրցաշարքին կ'ունենայ 2 ներկայութիւն։

 2010 - 2017 
Սոգրաթիս Քոքալիսի նախագահութենէն ետք, Էվանկելոս Մարինաքիս յանձն կ՛առնէ Օլիմպիաքոսին նախագահութիւնը եւ 7 տարուան ընթացքին խումբը կը ձեռքբերէ շարունակական ախոյանութիւններ եւ Եւրապական ճանաչում։

 Մարզիկներ 
Հիմնադրումէն ետք, մարզիկներուն մեծամասնութիւնը մասնակցած է Երկրորդ Համաշխարհային Պատերազմին, մասնաւորաբար յունա-իտալական ճակատումին Բինդոս լեռներուն վրայ եւ շատեր մաս կազմած են յունական Ազգային Դիմադրութեան, ինչպէս օրինակ Նիքոս Ղոդաս։ Ան Երկրորդ Համաշխարհային Պատերազմին ընթացքին գերմանական բռնիշխանութեան դէմ Յունաստանի Ազգային Դիմադրութեան անդամ եղած է, սակայն ձփռբակալուած է եւ գերմանացիներէն գնդակահարուած է հագուած Օլիմպիաքոսին շապիկը։ 

 1972 - 1980 
Այնուհետեւ, Օլիմպիաքոս ունեցած է համաբաւի արժանացած մարզիկներ, Նիքոս Եուցոս, Երղոս Դելիքարիս, Բանայոթիս Քելեսիդիս, Եանիս Քիրասթաս, Ռոմեն Արղիրուդիս, Իվ Թրիանտաֆիլոս, Բեթրոս Քարավիտիս, եւայլն։

 1980 - 1992 
Յիշատակելի արժանի են մարզիկներ Խրիստոս Արվանիթիս, Վակելիս Քուսուլաքիս, Մայք Ղալաքոս, Եանիս Քիրասթաս, Նիքոս Վամվաքուլաս, Նիքոս Սարկանիս, Բեթրոս Միխոս, Թասոս Միթրոբուլոս, եւայլն։

 1993 - 2010 
Խումբկը զօրանայ քանի մը միջազգային համբաւի արժանացած մարզիկներէվ, ինչպէս օրինակ՝ Ճիովանի, Զախովիչ, Քարեպէ, Ռիվալտօ։ Եւրոպական շրջանակներուն մէջ հանրածանօթ կ՛ըլլան մարզիկներ Ալեքսիս Ալեքսանդրիս, Սթելիոս Եանաքոբուլոս, Երոքլիս Սթոլիդիս

 ԻԱ․ դար 
Էվանկելոս Մարինաքիսի նախագահութեան շրջանին խումբին կորիզը կը բաղկանայ միջազգային համբաւի արժանացած յունազգի մարզիկներէ , ինչպէս օրինակ՝ Եանիս Մանիաթիս, Գոսթաս Մանոլաս, Գոսթաս Միթրողլու, Ավրաամ Բաբադոբուլոս, Անդրէս Սամարիս, Տիմիթրիս Սիովաս, Վասիլիս Թորոսիդիս, Եանիս Ֆեթֆածիդիս, Գոսթաս Ֆորթունիս, եւայլն։ Իսկ խումբը պարբերաբար կը հարստանայ օտարազգի համբաւոր մարզիկներով, ինչպէս օրինակ՝ Ալպերթ Ռիերա, Ռոպերթօ, Էրիք Ապիտալ, Մարչելօ, եւայլն։

 Պատկերասրահ, եւայլն։ 

 Տիտղոսներ 

 Միջազգային 
 1 ՈՒԵՖԱ-ի կոնֆերանսների լիգա 
 2023-24
 1 Պալքանեան Բաժակ
 1961-1963

 Առտնին 

 48 Համայունական ախոյանութիւններ մինչեւ 1959 եւ Յունաստանի Ա․Ազգային դասակարգ․-

  1930–31, 1932–33, 1933–34, 1935–36, 1936–37, 1937–38, 1946–47, 1947–48,   1950–51, 1953–54, 1954–55, 1955–56, 1956–57, 1957–58, 1958–59, 1965–66, 1966–67, 1972–73, 1973–74, 1974–75, 1979–80, 1980–81, 1981–82, 1982–83, 1986–87, 1996–97, 1997–98, 1998–99, 1999–00, 2000–01, 2001–02, 2002–03, 2004–05, 2005–06, 2006–07, 2007–08, 2008–09, 2010–11, 2011–12, 2012–13, 2013–14, 2014–15, 2015–16, 2016–17, 2019-20, 2020-21, 2021-22, 2024-25

 29 Յունաստանի Բաժակներ

  1946–47, 1950–51, 1951–52, 1952–53, 1953–54, 1956–57, 1957–58, 1958–59, 1959–60, 1960–61, 1962–63, 1964–65, 1967–68, 1970–71, 1972–73, 1974–75, 1980–81, 1989–90, 1991–92, 1998–99, 2004–05, 2005–06, 2007–08, 2008–09, 2011–12, 2012–13, 2014–15, 2019-20, 2024-25

 5 Յունաստանի Սուբեր Քաբ

  1980, 1987, 1992, 2007, 2025

 Տեղական 

 24 Ախոյանութիւններ Բիրէայի Ոտնագնդակի Դաշնակցութիւններու Միութեան․- 

  1925, 1926, 1927, 1929, 1930, 1931, 1934, 1937, 1938, 1940, 1946, 1947,    1948, 1949, 1950, 1951, 1952, 1953, 1954, 1955, 1956, 1957, 1958, 1959.

 Ուրիշ 

 3 Մեծ Յունաստանի բաժակներ (Յունաստանի եւ Կիպրոսի բաժանակակիրներուն միջեւ մրցում)․ ախոյանութիւններ կայացան 1969-1973 եւ 1976-ին․-

  1969, 1972, 1976

 11 Զատկուան Բաժակներ (կայացած են 1928 - 1959 եւ 1963-ին)․-

  1928, 1929,  1934, 1936, 1943, 1945, 1946, 1949, 1951, 1953, 1959

 11 Ծննդեան Բաժակներ (կայացած են 1943 - 1962)․-

  1943, 1948, 1951, 1952, 1953, 1954, 1956, 1959, 1960, 1961, 1962

 2 Սեպտեմբերի բաժակներ (կայացած են 1952-1959)․-

  1956, 1959

 1 Նիու Եորքի Միջազգային մրցհանդէս, 1969

 1 Կոստանթինոս Քարամանլիս Բաժակ, 1957

 1 Համերաշխութեան Բաժակ, 1955

 1 Յունաստանի Ֆրիդերիքի Թագուհիին Բաժակ, 1948

 1 Բաժակ ՍԵՂԱՍ-ի 50-ամեակին առթիւ, 1947

 1 Բաժակ Բիրէայի Քաղաքապետութեան, 1943

Օլիմպիաքոս․ պաշտօնական կայքէջ․ Օլիմպիաքոսին պատմութիւնը  Թօ Վիմա - Յունաստանի ամենահին պատմական ոտնագնդակի խումբը․ Օլիմպիաքոս 22-7-2014 sport24 - Խումբերը ամենաշատ տիտղոսներով աշխարհի մէջ․ Օլիմպիաքոս 9-րդ, 10-5-2018 Տեսերիզ․Օլիմպիաքոս միշտ ախոյեան,2:28–2:35 կը յուշէ Լէոնիդաս Անդրիանոբուլոս  Բոդիլաթոդրոմիօ եւ Եորղես Քարայիսքաքիս մարզադաշտ 1895 - 1964 - 2003 Առասպել հերոս, Նիքոս Ղոդաս, 19-11-2012 onsports - Օլիմպիաքոսին առասպել դարձած նախագահներ  Ղուլանդրիսէն՝ Մարինաքիս Օլիմպիաքոսին 100 եւրոպական յաղթանակները sansimera-Օլիմպիաքոսին պատմութիւնը, 4-8-2013 Օլիմպիաքոս․ պատմութիւնը 1925-1954, 1955-1975,1976-2001,2002-2013 Չամբիոնս Լիկ․ բոլոր ժամանակներուն խումբերը Օլիմպիաքոսին տիտղոսները

 Ծանօթագրութիւններ 

Ստորոգութիւն:Յունական ոտնագնդակի խումբեր
Ստորոգութիւն:Եւրապայի ոտնագնդակի խումբեր
Ստորոգութիւն:Ոտնագնդակի խումբեր
Ստորոգութիւն:Յունական ոտնագնդակի ախոյան խումբեր
Ստորոգութիւն:Ոտնագնդակի խումբեր այբենական կարգով